|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ | | |  | Μοσχάτο 02 - 11 - 2021 |
| ΔΗΜΟΣ ΜΟΣΧΑΤΟΥ - ΤΑΥΡΟΥ | | |  |  |
| Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ & ΔΟΜΗΣΗΣ  ΥΠΗΡΕΣΙΑ ΔΟΜΗΣΗΣ | | |  |  |
| --------------------------- | | |  | Αριθ. Πρωτ. : Δ.Υ, |
|  | | |  |  |
| Ταχ. Δ/νση | : | Κοραή 36 & Αγ. Γερασίμου |  | Προς ΠΡΟΕΔΡΟ ΔΗΜΟΤΙΚΟΥ  ΣΥΜΒΟΥΛΙΟΥ  ΕΝΤΑΥΘΑ |
| Ταχ. Κώδ. | : | 183 45 |  |
| Τηλέφωνο | : | 213 2019614 |  |
| FAX | : | 210 9416154 |  |
| Αρμόδιος υπάλληλος | : | Καλογήρου Ο. |  |

ΘΕΜΑ: Επικαιροποίηση της υπ΄αριθμ. 84/02-06-2010 απόφασης Δημοτικού Συμβουλίου

περί επανασύνταξης Μεμονωμένης Πράξης Εφαρμογής στα Ο.Τ. 234-235 της

περιοχής Ελαιώνα (ιδιοκτησία NOVAL PROPERTY πρώην ΒΙΟΧΑΛΚΟ Α.Ε.)

Σχετ.: α) Η υπ΄αριθμ. 84/02-06-2010 απόφαση του Δημοτικού Συμβουλίου του πρώην

Δήμου Ταύρου

Με την παραπάνω σχετική απόφαση το ΔΣ του πρώην Δήμου Ταύρου αποφάσισε την επικαιροποίηση της 207/2-12-2008 προηγούμενης απόφασής του που ενέκρινε την άμεση έναρξη των διαδικασιών για την επανασύνταξη της Μεμονωμένης Πράξης Εφαρμογής στο Ο.Τ. 234-235 και 235Α της περιοχής Ελαιώνα Δήμου Ταύρου, ιδιοκτησίας ΒΙΟΧΑΛΚΟ- Ιδρύματος Μείζονος Ελληνισμού κ.α., για λόγους δημόσιου συμφέροντος, όπως:

* Η αναβάθμιση του περιβάλλοντος με την υλοποίηση του εγκεκριμένου σχεδίου στην κεντρικότατη αυτή περιοχή επί της οδού Πειραιώς
* Η απελευθέρωση και διαμόρφωση κοινόχρηστων χώρων (οδών και πρασίνου)
* Η κατασκευή δικτύων υποδομής (οδικό δίκτυο, όμβριων, αποχέτευσης), σε μια ιδιαίτερα προς αυτά προβληματική περιοχή
* Η αποφόρτιση της υψηλής κυκλοφορίας και ιδιαιτέρως η δυνατότητα ασφαλούς και ευχερούς πρόσβασης των πεζών επισκεπτών, σε ένα χώρο με χρήσεις υψηλής συνάθροισης κοινού.

Το ιστορικό του θέματος και το εισηγητικό σημείωμα που είχαν ληφθεί υπόψη για τη λήψη της 207/2008 απόφασης, αναλυτικά ήταν το εξής:

* «Το Δημοτικό Συμβούλιο με την υπ. αριθμ. 121/19-6-2003 απόφαση του, αποφάσισε τη σύνταξη Μ.Π.Ε. (Μεμονωμένης Πράξης Εφαρμογής) στα Ο.Τ. 234\*235 της περιοχής Ελαιώνα του Δήμου μας.
* Με την αριθμ. 9272/1203/14-10-2003 απόφαση του Νομάρχη Αθηνών εγκρίνεται η σύνταξη της Μ.Π.Ε. (σχετική αίτηση του Δήμου αριθ. πρωτ. 4449/15-7-2003
* Συντάσσεται η υπ. αριθμ Μ2/2005Μ.Π.Ε.η οποία στη συνέχεια κυρώνεται με την υπ΄αριθμ. 10310/458/16-9-2005 απόφαση του Νομάρχη Αθηνών.
* Ασκούνται προσφυγές των Ι.Μ.Ε. (Ιδρύματος Μείζονος Ελληνισμού) και των
* Εταιρειών ΒΙΟΧΑΛΚΟ κατά των δυο αποφάσεων του Νομάρχη Αθηνών, δηλαδή κατά της υπ΄αριθμ. 927272/1203/14-10-2003 (απόφαση έγκρισης) και κατά της υπ΄αριθμ. 10310/458/16-2-2005 (απόφασης κύρωσης)
* Με την υπ΄αριθμ 6147/5488/2901/13-2-2006 απόφαση του Γενικού Γραμματέα της Περιφέρειας Αττικής εκ των δυο, ακυρώνεται η απόφαση κύρωσης της Μ.Π.Ε. Μ2/2005, δηλαδή 10320/458/16-9-05. Οπότε σήμερα δεν θεωρείται ότι έχει γίνει Μ.Π.Ε. στα Ο.Τ. 234-235
* Με το αρθρ. 4 του Ν3559/08 (ΦΕΚ 102Α/14-5-07) τροποποιούνται τόσο οι όροι δόμησης για το Ι.Μ.Ε. όσο και το εγκεκριμένο σχέδιο. Η τροποποίηση του σχεδίου έγκειται στην αλλαγή διαμόρφωσης των κοινόχρηστων χώρων ανάμεσα στις δυο ιδιοκτησίες Ι.Μ.Ε. και ΒΙΟΧΑΛΚΟ
* Μετά την έγκριση σύνταξης Μ.Π.Ε. από το Νομάρχη Αθηνών σε αίτημα του Ι.Μ.Ε. συντάσσεται η Μ.Π.Ε. Μ1/2008 και κυρώνεται με την υπ. αριθμ. 6380/239/15-10-2008 απόφαση του Νομάρχη Αθηνών.

Η Μ.Π.Ε. Μ1/2008 αφορά το μεγαλύτερο μέρος της ιδιοκτησίας του Ι.Μ.Ε. που βρίσκεται στο Ο.Τ. 234. Δεν περιλαμβάνει όμως ολόκληρη την ιδιοκτησία του Ι.Μ.Ε. που βρίσκεται στο Ταύρο και για το λόγο αυτό δεν έχει καθορισθεί με την Μ.Π.Ε. Μ1/2008 η εισφορά σε γη ή μετατροπή γης σε χρήμα του Ι.Μ.Ε.»

Κατόπι των παραπάνω και έχοντας υπόψη ότι :

1. Δεν ακυρώθηκε η υπ΄ αριθμ. 9272/1203/2003 απόφαση του Νομάρχη Αθηνών περί «σύνταξης Μ.Π.Ε.» στα Ο.Τ. 234-235
2. Με την σύνταξη και κύρωση της Μ.Π.Ε. Μ1/2008 που αφορά σε τμήμα ιδιοκτησίας Ι.Μ.Ε. δεν αποδίδονται στην κοινή χρήση ούτε μπορούν να διαμορφωθούν κατασκευαστικά οι προβλεπόμενοι στην περιοχή κοινόχρηστοι χώροι.
3. Οι λόγοι δημόσιου συμφέροντος που υπαγορεύουν την αρχική 121/19-6-2003 απόφαση του Δημοτικού Συμβουλίου του πρώην Δήμου Ταύρου περί αναγκαιότητας σύνταξης Μ.Π.Ε. στα Ο.Τ. 234-235 εξακολουθούν μέχρι και σήμερα να ισχύουν αναλλοίωτοι.
4. Το γεγονός ότι από την λήψη της 84/2010 απόφασης έχει παρέλθει αρκετό χρονικό διάστημα και μέχρι σήμερα δεν έχει συνταχθεί η συνολική πράξη εφαρμογής.
5. Την υποβολή της υπ. αριθμ. 11683/16-7-2021 αίτησης της εταιρείας NOVAL PROPERTY για την σύμφωνη γνώμη του Δήμου για σύνταξη Μ.Π.Ε. στα Ο.Τ. 234-235

παρακαλούμε για την λήψη σχετικής απόφασης για την επικαιροποίηση της 84/2-6-2010 απόφασης του Δ.Σ. του πρώην Δήμου Ταύρου που αφορά στην επανασύνταξη της Μεμονωμένης Πράξης Εφαρμογής στα Ο.Τ. 234-235 της Δ. Κ. Ταύρου.

|  |  |  |  |
| --- | --- | --- | --- |
| Ο Εντεταλμένος Σύμβουλος  Τ.Υ.ΔΜ-Τ & Δόμησης  ΣΑΒΒΑΣ ΙΩΑΝΝΗΣ |  | |  | | --- | | Η Διευθύντρια  Τεχνικών Υπηρεσιών & Δόμησης  ΤΣΙΩΛΗ ΑΜΑΛΙΑ  ΠΟΛΙΤΙΚΟΣ ΜΗΧΑΝΙΚΟΣ ΤΕ | |

Συνημμένα:

1. Την υπ. αριθμ. 1128/22-7-2021
2. Την υπ. αριθμ. 84/2-6-2010 απόφαση Δ.Σ. πρώην Δήμου Ταύρου